**SREDNJA ŠKOLA HVAR**

 **HVAR**

Kroz Burak 81, 21450 Hvar

Tel: (385)21/ 717 138

E-mail: srednja-skola-hvar@st.htnet.hr

KLASA: 112-01/20-03/01

URBROJ: 2128-30-03-20-1

Hvar, 4. lipnja 2020.g.

Na temelju čl. 40. i 41. Zakona o ustanovama (N.N. br: 76/93, 29/97, 47/99, 35/08, 127/19), čl. 126. i 127. Zakona o odgoju i obrazovanju u osnovnoj i srednjoj školi (N.N.br: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 64/20) i čl. 81. Statuta Srednje škole Hvar, Školski odbor Srednje škole Hvar na svojoj 25. sjednici održanoj dana 4. lipnja 2020. god. donio je odluku kojom raspisuje

**NATJEČAJ**

**za imenovanje ravnatelja/ravnateljice Srednje škole Hvar**

Ravnatelj školske ustanove mora ispunjavati sljedeće nužne uvjete:

1.) završen studij odgovarajuće vrste za rad na radnom mjestu nastavnika ili stručnog

 suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

2.) položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

3.) uvjete propisane člankom 106. Zakona o odgoju i obrazovanju u osnovnoj i srednjoj školi,

4.) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije koje se vrednuju u postupku imenovanja ravnatelja Škole su: poznavanje stranog jezika razine B2 ili više prema Zajedničkom europskom referentnom okviru za jezike, osnovne digitalne vještine i iskustvo rada na tri ili više projekatau ulozi voditelja, odgovorne osobe ustanove nositelja ili partnera u projektu, koordinatora ili člana projektnog tima.

Kandidati za ravnatelja nisu obvezni imati dodatne kompetencije, ali u tom slučaju ne ostvaruju dodatne bodove.

Dodatne kompetencije dokazuju se i vrednuju na sljedeći način:

1) poznavanje stranog jezika - dokazuje se svjedodžbom ili diplomom, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika koja dokazuje da kandidat poznaje strani jezik na razini B2 ili više nosi jedan bod.

2) osnovne digitalne vještine - dokazuju se svjedodžbom ili diplomom, certifikatom, uvjerenjem odnosno potvrdom ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti, te na taj način dokazano poznavanje osnovnih digitalnih vještina nosi jedan bod.

3) iskustvo rada na tri ili više projekata u ulozi voditelja, odgovorne osobe ustanove nositelja ili partnera u projektu, koordinatora ili člana projektnog tima dokazuje se potvrdom ili drugom ispravom o sudjelovanju u pripremi i provedbi pojedinih projekata,te na taj način dokazano iskustvo rada na tri ili više projekata nosi jedan bod

Svi dokazi o dodatnim kompetencijama dostavljaju se u izvorniku ili ovjerenom presliku. Za svaku od tri dodatne kompetencije kandidat može ostvariti maksimalno jedan bod.

Ravnatelj/ravnateljica imenuje se na pet godina.

Uz vlastoručno potpisanu prijavu na natječaj kandidati za ravnatelja/ravnateljicu obvezni su priložiti u izvorniku ili ovjerenom presliku sljedeću dokumentaciju:

1) životopis

2) dokaz o državljanstvu

3) diplomu, odnosno dokaz o stečenoj stručnoj spremi

4) dokaz o položenome stručnom ispitu odnosno dokaz da je osoba oslobođena obveze polaganja stručnog ispita sukladno Zakonu o odgoju i obrazovanju u osnovnoj i srednjoj školi

5) dokaz o stečenim pedagoškim kompetencijama (za kandidate obveznike stjecanja pedagoških kompetencija sukladno Zakonu o odgoju i obrazovanju u osnovnoj i srednjoj školi)

6) potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od dana objave natječaja)

7) dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama (potvrda poslodavca o vrsti poslova i trajanju radnog odnosa)

8) uvjerenje nadležnog suda da se protiv kandidata ne vodi kazneni postupak i za neko od kaznenih djela iz članka 106. Zakona o odgoju i obrazovanju u osnovnoj i srednjoj školi

9) program rada za mandatno razdoblje (koji će kandidat predstaviti sukladno odredbama Zakona o odgoju i obrazovanju u osnovnoj i srednjoj školi i Statuta škole). Program rada treba sadržavati ciljeve, aktivnosti, financijski plan, vremenski plan, projekte i ostale elemente koji opisuju što će se i kako provoditi u mandatnom razdoblju

10) dokaze o posjedovanju dodatnih kompetencija, ako ih kandidat ima

11) kopiju osobne iskaznice

12) pisanu suglasnost kandidata da Srednja škola Hvar može pribaviti uvjerenje o podacima iz kaznene evidencije Ministarstva pravosuđa sukladno članku 14. stavku 2. Zakona o pravnim posljedicama osude, kaznenoj evidenciji i rehabilitaciji (N.N. br.143/12, 105/15, 32/17).

Na natječaj se pod jednakim uvjetima mogu javiti kandidati obaju spolova sukladno članku 13. Zakona o ravnopravnosti spolova (N.N. br. 82/08. i 69/17).

Podnošenjem prijave na natječaj, kandidati natječaja daju izričitu suglasnost da Srednja škola Hvar može prikupljati, koristiti se i dalje obrađivati njihove podatke u svrhu provedbe natječajnog postupka i rezultata natječaja za imenovanje ravnatelja/ice sukladno važećim propisima o zaštiti osobnih podataka.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi.

Kandidat za ravnatelja/icu koji ostvaruju pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo i priložiti sve dokaze propisane posebnim zakonom i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (N.N., br. 121/17, 98/19.) dužan je uz prijavu na natječaj, uz dokaze o ispunjavanju traženih uvjeta natječaja, dostaviti i sve potrebne dokaze propisane člankom 103. navedenog Zakona, a koji su dostupni na poveznicama Ministarstva hrvatskih branitelja:

<https://branitelji.gov.hr/pristup-informacijama/zakoni-i-ostali-propisi/zakoni/1052>

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Navedeni dokazi moraju biti u izvorniku ili ovjerenom presliku.

Kandidat koji se poziva na prednost prilikom zapošljavanja u skladu s člankom 48.f Zakona o zaštiti vojnih i civilnih invalida rata (N.N. br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) dužan je, uz prijavu priložiti osim dokaza o ispunjavanju traženih uvjeta natječaja i rješenje ili potvrdu o statusu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Navedeni dokazi moraju biti u izvorniku ili ovjerenom presliku.

Kandidat koji se poziva na prednost prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (N.N. br.157/13, 152/14, 39/18, 32/20) dužan je, uz prijavu na natječaj priložiti osim dokaza o ispunjavanju traženih uvjeta natječaja i dokaz o statusu osobe s invaliditetom, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Navedeni dokazi moraju biti u izvorniku ili ovjerenom presliku.

Natječaj se objavljuje u Narodnim novinama i na web-stranici škole.

Rok za podnošenje prijava je 10 dana od dana objave natječaja.

Prijave na natječaj s potrebnom dokumentacijom potrebno je dostaviti u zatvorenoj omotnici osobno ili poštom na adresu: Srednja škola Hvar, Kroz Burak 81, 21450 Hvar, s naznakom: »za natječaj za ravnatelja/icu – ne otvarati«.

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili ovjerenom presliku, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj. O rezultatima natječaja kandidati će biti obaviješteni u roku od 45 dana od isteka roka za podnošenje prijava.

**Školski odbor Srednje škole Hvar**